Oud-metropolisiebaas vas vir dronkbestuurArgieffoto ŉ Voormalige adjunkhoof van die Tshwane-metropolisie is Saterdag in Pretoria vir dronkbestuur in hegtenis geneem. “Hy is by die kruising van Madiba- en Sophie de Bruynstraat in die middestad in hegtenis geneem nadat hy in ŉ botsing betrokke was,” het sr.supt. Isaac Mahamba gesê. Die voormalige adjunkhoof was na bewering onder die invloed van alkohol gewees toe hy getoets is. Mahamba het gesê die ander motoris was nugter. “Die voormalige adjunkhoof het na bewering beamptes op die toneel gedreig. Hy is in hegtenis geneem en na die Pretoria-Sentraal-polisiekantoor geneem vir aanhouding,” het Mahamba bygevoeg. “Niemand is bo die wet verhewe nie. Die Tshwane-metropolisie sal seker maak dat die stad veilig is.” Mahamba het gesê die meeste ongelukke word deur menslike foute veroorsaak. Die man sal na verwagting Maandag in die hof verskyn, waarna sy naam eers bekend gemaak kan word.